1. *melléklet a ……………….. Korm. előterjesztéshez*

**A Kormány**

**…/2017. (….) Korm. rendelete**

**a hivatalos statisztikáról szóló 2016. évi CLV. törvény végrehajtásáról**

**szóló 184/2017. (VII. 5.) Korm. rendeletnek az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvénnyel összefüggő módosításáról**

A Kormány a hivatalos statisztikáról szóló 2016. évi CLV. törvény 47. § (1) bekezdés c) pontjában kapott felhatalmazás alapján, az Alaptörvény 15. cikk (1) bekezdésében meghatározott feladatkörében eljárva a következőket rendeli el:

**1. §** (1) A hivatalos statisztikáról szóló 2016. évi CLV. törvény végrehajtásáról szóló 184/2017. (VII. 5.) Korm. rendelet (a továbbiakban: Stt. Vhr.) 17. § (2) bekezdése helyébe a következő rendelkezés lép:

„(2) Az adatszolgáltatási kötelezettség kizárólag az (1) bekezdésben előírt kérdőíven vagy törvényben meghatározott módon, elektronikus úton teljesíthető.”

(2) Az Stt. Vhr. 17. §-a kiegészül a következő (4) bekezdéssel:

„(4) A kitöltött kérdőíven megjelölt adatokat az adatszolgáltatón, adatátadón kívül csak a Hivatalos Statisztikai Szolgálat adatfelvétel végrehajtásáért felelős tagja és a részére adatfeldolgozást végző szerv ismerheti meg.”

**2. §** (1) Ez a rendelet 2018. január 1-jén lép hatályba.

(2) Hatályát veszti a hivatalos statisztikáról szóló 2016. évi CLV. törvény végrehajtásáról szóló 184/2017. (VII. 5.) Korm. rendelet 14-16. §-a.

Orbán Viktor

miniszterelnök