* + - 1. *melléklet a ……….Korm. előterjesztéshez*

**A Kormány**

**…/2017. (….) Korm. rendelete**

**az Országos Statisztikai Adatfelvételi Program kötelező adatszolgáltatásairól**

A Kormány a hivatalos statisztikáról szóló 2016. évi CLV. törvény 47. § (1) bekezdés c) pontjában kapott felhatalmazás alapján, az Alaptörvény 15. cikk (1) bekezdésében meghatározott feladatkörében eljárva a következőket rendeli el:

**1. §** E rendelet hatálya kiterjed a Magyarországon gazdasági tevékenységet folytató

*a)* jogi személyekre,

*b)* személyiségi joga szerint jogképes szervezetre,

*c)* a személyi jövedelemadóról szóló 1995. évi CXVII. törvény (a továbbiakban: Szja tv.) 3. § 17. pontja alapján egyéni vállalkozónak, illetve az Szja tv. 3. § 18. pontja alapján mezőgazdasági őstermelőnek minősülő személyekre, valamint

*d)* nem üzletszerű gazdasági tevékenységet folytató természetes személyekre, azok gazdasági tevékenységére

vonatkozóan.

**2. §** (1) A rendelet 1-12. melléklete a hivatalos statisztikai szolgálat szerveinek közvetlen adatgyűjtéseit és egyéb statisztikai célú adatátvételeit, valamint a gyűjthető adatköröket tartalmazzák.

(2) Az adatszolgáltatási kötelezettséget a mellékletekben kijelölt adatgyűjtések esetében az ott megjelölt, erre a célra kialakított informatikai rendszeren keresztül, elektronikus úton kell teljesíteni.

**3. §** (1) Ez a rendelet 2018. január 1-jén lép hatályba.

(2) Hatályát veszti az Országos Statisztikai Adatgyűjtési Program adatgyűjtéseiről és adatátvételeiről szóló 288/2009. (XII. 15.) Korm. rendelet.

**4. §** E rendelet a 13. mellékletben meghatározott uniós jogi aktusok átültetését, illetve végrehajtását szolgálja.

Orbán Viktor

miniszterelnök