**Hatásvizsgálati lap**

**Előterjesztés, tervezet címe:** **Az Országos Statisztikai Adatfelvételi Program kötelező adatszolgáltatásairól, valamint a hivatalos statisztikáról szóló 2016. évi CLV. törvény végrehajtásáról szóló**

**184/2017. (VII. 5.) Korm. rendeletnek az elektronikus ügyintézés és a bizalmi szolgáltatások általános szabályairól szóló 2015. évi CCXXII. törvénnyel összefüggő módosításáról**

**I. Költségvetési hatások:**

A hivatalos statisztikai szolgálat adatgyűjtésekben és statisztikai adatátvételekben érintett szerveinek költségvetése tartalmazza az előterjesztésben foglalt intézkedések végrehajtásához szükséges költségeket.

**II. Adminisztratív terhek:**

II. 1. A hivatalos statisztikai szolgálat tagjai egyeztették egymással módosítási javaslataikat, észrevételeiket, törekedtek az adatgyűjtések tartalmi és módszertani összehangolásra.

Az új elrendelések a hazai és az Európai Unió által elrendelt jogszabályi kötelezettségek, adatigények változása miatt váltak szükségessé, adminisztratív forrásokból a szükséges adatok nem nyerhetők ki. A módosításokat nagyrészt a hazai és nemzetközi jogszabályváltozások, az új vagy részletesebb adatigények és az intézményi átalakulások indokolják. Lehetőség szerint a kérdőív adatainak és adatköreinek aktualizálása, korszerűsítése megtörtént.

Szüneteltetésre kerülnek azok a többévenkénti adatgyűjtések, amelyeknek elrendelése 2018-ban nem indokolt, illetve megszüntetésre kerülnek felvételek, melyek adatai más forrásból pótolhatók, illetve azokat fenntartani nem indokolt.

A jogszabályi változások révén deregulációra került sor. Kikerültek az adminisztratív adatátvételek az Országos Statisztikai Adatfelvételi Program (a továbbiakban: OSAP) kormányrendeleti szintű szabályozású részéből, ezek az Stt. általános felhatalmazása alapján az OSAP Stt. 31. § (4) bekezdés szerinti nyilvánosságra hozatalával, a technikai feltételeket rögzítő együttműködési megállapodások megkötése mellett kerülnek végrehajtásra.

II.2. A vállalkozói adminisztratív terhek csökkentésére irányuló rövid- és középtávú kormányzati programról szóló 1133/2011. (V. 2.) Korm. határozat alapján az OSAP rendszer évenkénti felülvizsgálata során további korszerűsítésre (adminisztratív források további felhasználása, további elektronizálás) került sor.

Az adatszolgáltatásokat működtető elektronikus rendszerek (KSH Elektra, E-STAR, E-Mező, Tarifa, MEKH Statisztikai Információs Adattár és Agrárstatisztikai Információs Rendszer (ASIR), NJT Törvényességi Felügyelet Írásbeli Kapcsolattartás, OSZIR - Országos Szakrendszeri Információs Rendszer, Hatósági Statisztika elektronikus rendszer) hozzájárultak az adatszolgáltatók adminisztratív terheinek, költségeinek csökkentéséhez (ráfordított idő, felmerülő költségek tekintetében).

Az elektronikus rendszert az adatszolgáltatók már rutinszerűen használják, a kérdőív kitöltésére fordított idő folyamatosan csökken. Az elektronikus rendszerek az adatszolgáltatók mellett az adatgyűjtést, ellenőrzést végző hivatali munkatársak számára is munkateher csökkenést jelent. A kérdőívek nyomtatási-, expediálási és postaköltsége is csökkent.

**III. Egyéb hatások:**

Az előállított és közreadott adatok és információk hozzájárulnak a versenyképesség növeléséhez mind a piaci szereplők mind a közigazgatási szereplők esetében.

Az adatszolgáltatók az adatszolgáltatásaiknak elektronikus úton tesznek eleget, így kevesebb papír és nyomdafesték kerül felhasználásra, ezzel védjük a környezetet.